Зорлық-зомбылық туралы заң қабылданды
"Зорлық-зомбылық туралы заң қабылданды" | "https://abai.kz/post/182178"
TITLE: Зорлық-зомбылық туралы заң қабылданды
URL: https://abai.kz/post/182178
META: "Зорлық-зомбылық туралы заң қабылданды" | "https://abai.kz/post/182178"
DATE: 11.04.2024
AUTHOR(s): Abai.kz
TOTAL WORDS: 294
TEXT: Парламент Сенаты екі оқылымда әйелдердің құқықтары мен балалардың қауіпсіздігін қамтамасыз ету мәселелері жөніндегі заңды, сондай-ақ Әкімшілік құқық бұзушылық туралы кодекске түзетулерді мақұлдады , деп хабарлайды Abai.kz ұлттық порталы. Заңдар мемлекеттік отбасы саясатының құқықтық, әлеуметтік, институционалдық және өзге де негіздерін жетілдіруге, отбасылық-тұрмыстық саладағы зорлық-зомбылықтың алдын алуға бағытталған. "Мемлекет басшысы кәмелетке толмағандарға қатысты зорлық-зомбылықтың кез келген түрі үшін жазаны қатаңдатуды, сондай-ақ білім беру мекемелерінде психологиялық қолдау қызметін институционалдық күшейтуді, бірыңғай сенім телефонын ұйымдастыруды және қарауға ұсынылған заңдарда көрініс тапқан зорлық-зомбылық пен буллинг құрбандарына көмек көрсетудің пәрменді бағдарламасын әзірлеуді тапсырды", - деді Сенат депутаты Жанна Асанова. "Әйелдердің құқықтары мен балалардың қауіпсіздігін реттейтін" Заңмен Қылмыстық кодекске мынадай өзгерістер енгізіледі: – адамдардың кәмелетке толмағандарға қатысты зорлық-зомбылыққа байланысты қылмыстар кезінде кодекстің ерекше бөлігінде көзделгеннен неғұрлым жеңіл жаза тағайындауға тыйым салу; – тараптардың кәмелетке толмағандарға қатысты зорлық-зомбылыққа байланысты қылмыстар бойынша, сондай-ақ Кодекстің 108-1 ("Денсаулыққа қасақана жеңіл зиян келтіру") және 109-1 ("Ұрып-соғу") - баптарында көзделген қылмыстық құқық бұзушылықтар татуласқаннан кейін бір жылдан кейін қайталап жасалған жағдайларда татуласуына жол берілмейді; – денсаулыққа қасақана ауыр зиян келтіруге, денсаулығына ауырлығы орташа зиян келтіруге бағытталған іс-әрекеттер үшін бас бостандығын шектеу түріндегі баламалы жаза алынып тасталады және бас бостандығынан айыру түріндегі жаза белгіленеді; – кәмелетке толмаған адамды өлтіргені үшін (ҚК-нің 99-бабы), кәмелетке толмағанға қатысты зорлау жасағаны үшін (ҚК-нің 120-бабы) және кәмелетке толмағанға қатысты жыныстық сипаттағы зорлық-зомбылық әрекеттері үшін (ҚК-нің 121-бабы) ҚК-нің қолданыстағы нормаларында көзделген басқа балама жазалау шараларын алып тастау арқылы өмір бойына бас бостандығынан айыру түріндегі жаза белгіленеді; – 16 жасқа толмаған адамдарға жыныстық сипаттағы тиісу үшін жауапкершілік енгізіледі; – өзін-өзі өлтіруге итермелеу немесе көмектесу үшін жаза белгілейді; – қылмыстық құқық бұзушылық жасаған адамның мінез-құлқына сот қолданатын ерекше талаптарды белгілейтін жаңа бап енгізілді; – Сенат депутаттары заңды бірінші және екінші оқылымда мақұлдауға дауыс берді. Құжат Президеттің қол қоюына жіберіледі. Ол қол қойылғаннан кейін күшіне енеді. Abai.kz
